ΓΡΑΠΤΗ ΕΡΩΤΗΣΗ E-0408/00

υποβολή: Brigitte Langenhagen (PPE-DE) προς την Επιτροπή

(15 Φεβρουαρίου 2000)

Θέμα: Αποκλίνοντες εισαγωγικοί δασμοί για το σολομό από την Αλάσκα (3,5 %) και για το χόκι (7,5 %)

Από τον Ιανουάριο μέχρι το Μάρτιο 2000 επιβάλλονται διαφορετικοί δασμοί για προϊόντα που είχαν μέχρι τώρα την ίδια αντιμετώπιση. Έτσι, για το σολομό από την Αλάσκα επιβάλλεται από την αρχή του έτους δασμός 3,5 %, ενώ για το χόκι 7,5 %. Με γνώμονα τις προσπάθειες για τη διαφύλαξη των εναλίων πόρων, δεν πρέπει να διορθωθεί αυτή η κατάσταση αφού ο σολομός από την Αλάσκα αποτελεί ένα είδος απειλούμενο απόπερβολική αλίευση, ενώ αντιθέτως το χόκι παρουσιάζει μεγάλα αποθέματα;

Για το λόγο αυτό, ερωτώ:

1. Ποιοί λόγοι οδήγησαν στη μονομερή αύξηση των δασμολογικών συντελεστών για το χόκι;

2. Ποιοί στόχοι επιδιώκονται γενικά με τους δασμούς αυτούς;

3. Μπορεί η Επιτροπή να μας πληροφορήσει για την κατάσταση των αποθεμάτων των δύο αυτών ειδών ιχθύων, καθώς και για ενδεχόμενα αντίμετρα;

Απάντηση του κ. Fischler εξ ονόματος της Επιτροπής

(31 Μαρτίου 2000)

Για τα κατεψυγμένα φιλέτα hoki (Macrunomus Novaezelandiae), ο συμβατικός τελωνειακός δασμός ανέρχεται σε 7,5 %. Ωστόσο ανοίχθηκε για την περίοδο από 1ης Απριλίου 1999 έως 31 Δεκεμβρίου 1999(1) μια αυτόνομη δασμολογική ποσόστωση 20.000 τόνων με ποσοστό 3,5 %.

Συγκριτικά με τον γάδο Αλάσκας το hoki δεν χρησιμοποιείται παρά πρόσφατα και κατά τρόπο σχετικά περιορισμένο από την κοινοτική βιομηχανία μεταποίησης. Για το λόγο αυτό, όπως το μεγαλύτερο μέρος των άλλων αυτόνομων δασμολογικών ποσοστώσεων που προορίζονται για τον εφοδιασμό της κοινοτικής αγοράς, η περίοδος ποσόστωσης καλύπτει μόνον τους τρεις πρώτους μήνες του χρόνου στη διάρκεια των οποίων εφαρμόζεται ο συμβατικός τελωνειακός δασμός.

Ωστόσο στο πλαίσιο της μεταρρύθμισης της κοινής οργάνωσης αγοράς προϊόντων αλιείας γιαδατοκαλλιέργειες(2), το Συμβούλιο αποφάσισεπέρ μιας δασμολογικής κατάργησης για το hoki, δηλαδή την εφαρμογή ενός μειωμένου δασμολογίου δίχως ποσοτικούς περιορισμούς του είδους αυτού. Όσον αφορά τους τελωνειακούς δασμούς, η Επιτροπή είχε προτείνει ότι το ποσοστό για το hoki θα έπρεπε να ορίζεται σε 3,5 % (όπως για τον γάδο Αλάσκας)(3). Ωστόσο το Συμβούλιο, λαμβάνονταςπόψη την αίτηση της Γερμανίας, αποφάσισε να καταργήσει τον τελωνειακό δασμό για τον γάδο Αλάσκας.

Όσον αφορά την κατάσταση των αλιευτικών πόρων είναι αλήθεια ότι ο γάδος Αλάσκας είναι ένα είδος το οποίο εξάγεται πολύ ενώ το hoki θεωρείται ως ένα είδος το οποίο είναι λιγότερο εκμεταλλεύσιμο. Ωστόσο, οι ανάγκες ανεφοδιασμού της κοινοτικής βιομηχανίας μεταποίησης τείνουν να αποδείξουν ότι το hoki δεν είναι ακόμη σε θέση να αντισταθμίσει τη μείωση της διαθεσιμότητας του γάδου Αλάσκας.

Για το σκοπό αυτό, η πολιτική της Κοινότητας είναι να ενθαρρύνει τη διαχείριση των αλιευτικών πόρων, στο πολυμερές πλαίσιο και ειδικότερα μέσω των περιφερειακών οργανώσεων αλιείας. Γι' αυτά τα δύο είδη που αναφέρει το Αξιότιμο Μέλος του Κοινοβουλίου, η Κοινότητα δεν συμμετέχει άμεσα στη διαχείριση αυτών των πόρων αλλά ενθαρρύνει τηνπεύθυνη διαχείριση των τελευταίων αυτών στο πλαίσιο των διεθνών οργανώσεων που ασχολούνται με την αλιεία (οργάνωση των Ηνωμένων Εθνών για την διατροφή και την γεωργία (FAO), οργάνωση οικονομικής συνεργασίας και ανάπτυξης (ΟΟΣΑ)).

(1) Κανονισμός (ΕΚ) αριθ. 745/1999 του Συμβουλίου της 30ης Μαρτίου 1999, για το άνοιγμα και τον τρόπο διαχείρισης των αυτόνομων κοινοτικών δασμολογικών ποσοστώσεων για ορισμένα προϊόντα της αλιείας ΕΕ L 96 της 10.4.1999.

(2) Κανονισμός (ΕΚ) αριθ. 104/2000 του Συμβουλίου της 17ης Δεκεμβρίου 1999, για την κοινή οργάνωση αγοράς στον τομέα των προϊόντων αλιείας καιδατοκαλλιέργειας ΕΕ L 17 της 21.1.2000.

(3) Πρόταση κανονισμού (ΕΚ) του Συμβουλίου για την κοινή οργάνωση αγοράς στον τομέα των προϊόντων της αλιείας και τηςδατοκαλλιέργειας ΕΕ C 78 της 20.3.1999.